** НАРОДНО ЧИТАЛИЩЕ „ПРОБУДА-1958” - ШУМЕН**

**ОТЧЕТЕН ДОКЛАД ЗА ДЕЙНОСТТА ПРЕЗ 2023 г.**

ДОКЛАД ЗА ИЗВЪРШЕНИТЕ ДЕЙНОСТИ, ПРИЕТ ОТ ОБЩОТО СЪБРАНИЕ

НА НЧ „ПРОБУДА – 1958” на 15.03.2024 г.

През отминалия отчетен период НЧ „Пробуда -1958” - гр. Шумен продължи насоките, които са набелязани в устава: да отговори на интересите на своите членове и симпатизанти, и да изпълни планираните дейности, заложени в Културния календар за 2023 г. Благодарение на гъвкавостта на читалищния екип и ръководителите на творческите формации, упоритият труд на членовете на читалищното настоятелство и отдадеността на самодейците, планираните дейности бяха реализираниуспешно:

**В НАПРАВЛЕНИЕ: КУЛТУРНО - ПРОСВЕТНА ДЕЙНОСТ:** с приоритет и през настоящата година беше работата с деца и ученици, и хора в неравностойно положение. Значимите инициативи са:

**1.„Уроци по родолюбие”, реализирани от Патриотичен клуб „Род и Родина” и Детски клуб „България завинаги!”:** 35 лекции и беседи, (при 32 през 2022 г.), от които 19 присъствени и 16 онлайн мултимедийни презентации и филми:„Искри от истинското – Левски”, „Баба Марта бързала, мартенички вързала”, „Вълшебството на българската народна приказка”, ”Паметта на априлци”, „Традиции по Еньовден”, „Шуменските просветни дейци”, „За народните будители с поклон”, „Първият учебен ден – ден на българското знание“, „20 години Конвенция на Юнеско – „Живи човешки съкровища”, „Традиции по Коледа” и др.

•Родолюбивата и патриотична тема е водеща. През месец февруари проведохме 13 присъствени или дистанционни Урока „Искри от истинското – Левски“, с което се включихме в инициативата 150 урока за Левски, организирана от СУ „Васил Левски”, гр. Карлово. През м. юли представители на Патриотичния клуб участваха в среща на участниците в Националната инициатива в гр. Карлово. Включихме се и в инициативата „150 години Левски“ на Общобългарски комитет „Васил Левски“, София.

•Филмът – Урок по родолюбие „Традиции по Еньовден” заснехме по проект „С изкуството ръка за ръка” след кандидатстване към НФ „Култура” и представихме пред 7 партньорски институции.

•И през 2023 г. работихме с утвърдени в годините партньори от Шумен: III – то ОУ „Димитър Благоев”, I – во СУ „Панайот Волов”, IX – то ОУ „Панайот Волов”, ДГ „Буратино”, ДГ „Смехорани”, ДГ „Братя Грим” и потребителите на Цнстдму „Слънчево детство”, Шумен, читалищата в с. Паламарца – общ. Попово, в с. Енево – общ. Н. Пазар, с. Осмар, общ. В. Преслав, БУ „Христо Ботев”, в градовете Торент и Алзира в Испания. Създадохме и няколко нови партньорства: с читалища от общ. Търговище, със социални институции от гр. Попово,читалището в гр. Нови пазар.При реализиране на уроците в присъствена среда подарявахме на децата книжки на Издателство ПАН с родолюбиво съдържание, съобразена с темата на урока.

**2.XIII– ти Национален конкурс за рисунка с международно участие „Българската народна приказка в картина”– Шумен, 2023.** Наложен в годините, като част от културния календар на Шумен, над 170 рисунки се надпреварваха за призовите места в четири възрастови категории и награди за отлично представяне. В силна конкуренция се състезаваха рисунки от 2 Български неделни училища в чужбина, 4 школи по изкуствата, 9 читалища, 4 социални домове, 7 детски градини, 9 училища и 5 индивидуални участника.

Жури в състав: Председател: проф. д-р Димитър Балкански- преподавател в ШУ „ Еп. Константин Преславски”, Членове: художниците-педагози: Мария Милева и Цвета Желязкова-оцени конкурсните материали. Изработихме и публикувахме филм на фейсбук страницата на читалището – „ОНЛАЙН ИЗЛОЖБА НА НАГРАДЕНИТЕ КОНКУРСНИ ТВОРБИ”.

**3.Дарителство и доброволчески инициативи**

►Приключихме дейностите по проект „ДАР” на Сдружение „АлДоРа” – Шумен, по който работим от 2022 г.

►Включихме се и в дарителска кампания, организирана от Клуб „Традиция” – Шумен за събиране на книги за Българско неделно училище „Иван Вазов” в гр. Одрин – Р. Турция. Членове на Патриотичен клуб „Род и Родина” занесоха нашето дарение от книги в Одрин, създавайки ново партньорство.

► Организирахме Общоградско събитие „Донеси и размени“, в контекста на Кръговата икономика и Зелената сделка, като част от дейностите, инициирани от Европа Директно Шумен по повод Деня на земята под мотото: „Зона за размяна – Шуменско зелено“. Партньори на събитието бяха и курсанти от Факултет „Артилерия, ПВО и КИС“, които презентираха идеята за зелената икономика.

**4.Работа с хора - потребители на социални услуги**

► Традиционно провеждаме Уроци по родолюбие с деца и младежи от социалните центрове в Шумен. През 2023 г. за пръв път посетихме социален дом в гр. Попово.

►Младежите от Цнстдму „Слънчево детство“ – Шумен са основните ни партньори по проекта към НФ „Култура“.

► С подкрепата на читалището деца и младежи от ЦСОП гр. Шумен, подредиха изложба-базар: „Купете мартеничка, направете добро”, разположена във фоайето на радио Шумен.

► Жени от Формация „Слънчевите баби” по повод деня на християнската семейство показаха на младежите от Цнстдму „Слънчево детство” магията на плетивото, учиха ги, как да си изплетат шапки и шалове за зимата.

► Помогнахме на младите хора от Цнстдму „Слънчево детство” – гр. Шумен да изработят коледни картички за техни приятели.

► Спазихме традицията и подарихме мартенички на деца, които на 1 март са в Детско отделение на шуменската болница, изработени от деца-читалищни партньори.

**НАПРАВЛЕНИЕ: ХУДОЖЕСТВЕНО – ТВОРЧЕСКА ДЕЙНОСТ:**

През 2023 г. към читалището развиваха дейност следните колективи:

1.Детска фолклорна група „Перуника” с вокален педагог Русанка Андонова

2.Клуб за обреди, обичаи и хора̀ ”Слънце” с ръководители Веселина Дечева

3.ТФ „Магията на фолклора” с ръководител Димитрина Узунова

4.Младежки танцов състав „Танцувай с мен” с ръководител Веселина Дечева

5.Формация „ Слънчевите баби” с ръководител Веселина Дечева

6.Детски клуб „Памет,етнография и фолклор” - с ръководител Веселина Дечева

7.Танцова формация „Петдесет плюс„ с ръководител Галя Колева, която създадохме през втората половина на 2023

Резултатите са следните:

**1 II Национален онлайн конкурс “ОЙ, КОЛЕДО, МОЙ КОЛЕДО”, Тутракан - Първо** място за ДФГ “Перуника”

**3. XV – Национален детско-юношески конкурс “Песенна дъга над Кутев”, Котел –** 2023: ДФГ “Перуника” – индивидуално участие:

• Александър Абрашев – Отличие “Златен глас”

• Габриела Руменова – Специалната награда на конкурса

• Вилиана Иванова – Първо място

• Мартин Недков – Първо място

• Йоана Петкова – Второ място

• Доника Шикова – Второ място

• Севги Реджеб – Трето място

• Александра Антонова – Поощрителна награда

**4.XXI – ви Национален музикален фестивал “ФОЛКЛОРЕН ИЗГРЕВ”, Варна – пролетно** издание:

ДФГ “Перуника” – първо място

Александър Абрашев – първо място

Габриела Руменова- първо място

Мартин Димитров – първо място

Йоана Петкова – второ място

Доника Шикова – второ място

Пресиана Тодорова – трето място

Севги Реджеб – трето място

**5.XX Национален конкурс-надиграване “ЗЛАТНА ГЕГА” - гр. Котел:**

МТС “Танцувай с мен” -поощрителна награда

**6.XV НАЦИОНАЛЕН СЪБОР НА ЧИТАЛИЩАТА – БЯЛА, 2023 - Участието е по проект,**на НФ „Култура” по програма „ПРОГРАМА ЗА ВЪЗСТАНОВЯВАНЕ И РАЗВИТИЕ НА ОРГАНИЗАЦИИ В ОБЛАСТТА НА ЛЮБИТЕЛСКОТО ТВОРЧЕСТВО”, 2022:

• Младежки Танцов състав “Танцувай с мен” - златен медал

 • Клуб за обреди, обичаи и хора “Слънце” – златен медал

 •Формация “Слънчевите баби” - златен медал

• Детска фолклорна група “Перуника” - златен медал

 •Потребители на социални услуги от Цнстдму “Слънчево детство”, Шумен – партньори по проекта също – златен медал

**7.Национална фолклорна среща “Автентичност и съвремие” – Попово, 2023 – Участието е** по проект, на НФ „Култура”:пет златни медала, един сребърен, един бронзов

**8. НАЦИОНАЛЕН ФОЛКЛОРЕН СЪБОР “ФИСЕКЪТ ПЕЕ” – с. Буховци, общ.** Търговище - Участието е по Проект на НФ „Култура”: 2 златни медала

**9. ИНТЕРНАЦИОНАЛЕН АРТ ФЕСТИВАЛ „Арт таланти“, 2023 – Кушадасъ, Турция**

• Клуб за обреди, обичаи и хора̀ ”Слънце” – първо място

• МТС „Танцувай с мен” – Второ място

• Танцова формация „ Слънчевите баби” – Първо място

И финансова награда в размер на 1 000 ЕВРО с покана за участие във ФестивалКианчано Терме, Италия.

**10. XXIII – ти Национален музикален фестивал „ ФОЛКЛОРЕН ИЗГРЕВ”, ГР. ВАРНА –** есенно издание:

• Младежки танцов състав „Танцувай с мен” – второ място

• Клуб за обреди, обичаи и хора „Слънце” – първо място

**11.IV – ти Национален конкурс „КОЛЕДНА ЗВЕЗДА”, гр. Тутракан - Конкурсът е под** патронажа на г-жа Илиана Йотова

• Александър Абрашев – Специалната награда „Изгряваща звезда”.

Изброените до тук фолклорни събития са национални или международни, с конкурсен характер. Поради факта, че работихме по проект към НФ „Култура” и по условията за кандидатстване бе необходимо новите творчески програми да представим, както в големи областни градове, така също в малки общински градове и в малки населени места, през настоящата година броят на събитията с конкурсен характер е по-малък. **Останалите участия по проектана НФ „Култура: 1.Участие във Фолклорен фестивал “ШУМЛА” – Шумен, 2.Фолклорен събор “Еньовски ритми 2023”, с. Енево, общ. Нови пазар, 3.Пролетен събор “Да запеем заедно” – Смядово, 2023 и ПРАЗНИКА НА СЪЕДИНЕНИЕТО – с. Кочово, Общ. Велики Преслав – официалните** тържества на общ. Велики Преслав по повод 06 септември 2023

**И още девет участия във фолклорни събития без конкурсен характер.**

Резултатът е: ►Участие на фолклорните състави в 23 събития в България и чужбина, от които: ►Колективни отличия – 19 бр., ►Индивидуални отличия – 21 бр.►Или 40 колективни и индивидуални отличия и награди при 31 през 2022 г.►И 2 първи места за партньорите по проекта - Цнстдму „Слънчево детство” – гр. Шумен

**Фолклорните концерти, организирани в НЧ „Пробуда – 1958”, Шумен са:**1.Майски концерт: „Танцът сближава” с участие на МТС „Танцувай с мен”, КООХ „Слънце”, Формация „Слънчевите баби” и приятели.2. Коледен концерт „Ой, Коледо, мой Коледо” с участието на Детска фолклорна група „Перуника”

**НАПРАВЛЕНИЕ БИБЛИОТЕЧНО - ИНФОРМАЦИОННА ДЕЙНОСТ:**

И през 2023 г. голямата ни болка бе липсата на субсидирана бройка за длъжност библиотекар. През 2022 г. отново подадохме документи до МК, но за съжаление за 2023 г. не бяха отпуснати на национално ниво.Независимо от посочената трудност, заложените в плана дейности реализирахме успешно:

►Използвайки материали от библиотеката подготвяхме Уроцитепо родолюбие. Специално внимание обърнахме на темата: „Вълшебството на българската народна приказка”, четейки на децата и учениците български народни приказки в подготовка на Конкурс за рисунка „Българската народна приказка в картина”.

►Дейности на Литературен клуб „СловоТО”:

• За 5-та поредна година читалището е съорганизатор на Национални културни празници „Албена” за обл. Шумен, които са част от културния календар на Министерството на културата по инициатива на Издателство „Захарий Стоянов”. Литературни четения и представяне на нови книги организирахме в три общини – Велики Преслав, Каспичан и Нови пазар. На литературните срещи присъстваха 8 български поети и белетристи от издателството, водени от поета, издател и белетрист Иван Гранитски. В община Преслав наши партньори бяха читалището в с. Троица с участие на колеги от читалищата в с. Васил Друмев, с. Хан Крум и с. Осмар. В община Нови Пазар домакин бе читалището в с. Енево, с участие на читалищата в гр. Нови пазар, с. Зайчино ореше, с. Избул, с. Памукчи, с. Стан и с. Стоян Михайловски. Община Каспичан бе партньор в организиране на събитието на територията на община Каспичан.

•Мая Милкова и Александър Абрашев се представиха отлично в Поетични рецитали, а Мая завоюва III - то място и бронзов медал наVIII НАЦИОНАЛЕН КОНКУРС ЗА РЕВОЛЮЦИОННО СЛОВО "ОБОРИЩЕ - ФАКЕЛ НА СВОБОДАТА" - с. Оборище, общ. Панагюрище.

►В библиотеката постъпиха 75 бр. книги, от които дарена литература-нови издания: 53 бр. от Издателство „Захарий Стоянов” и 22 бр. новозакупена на обща стойност 962.00 лв. През годината бяхме абонирани за сп. „Везни”. ►Относно състоянието на библиотеката!!!За пръв път можем да кажем, че тя вече не е склад, не е и място за повредени компютри. Състоянието ѝ е значително по-добро, благодарение на доброволния труд на Веселина Дечева – хореограф на читалищните колективи. Независимо от трудностите, успяхме да преразпределим малкия бюджет, с който разполагаме и от края на 2023 г. Мария Христова заема длъжността библиотекар. Обнадеждени сме, че наближава времето, когато библиотеката и в нашето читалище ще се превърне в уютно място за събития и други културни инициативи.

**РЕАЛИЗИРАНАХМЕ ПРОЕКТ:**„С изкуството, ръка за ръка“ с финансовата подкрепа на Национален фонд „Култура” по програма „ПРОГРАМА ЗА ВЪЗСТАНОВЯВАНЕ И РАЗВИТИЕ НА ОРГАНИЗАЦИИ В ОБЛАСТТА НА ЛЮБИТЕЛСКОТО ТВОРЧЕСТВО”, 2022.Най-важно за нас бе, през 2023 г. да изпълним в пълна степен дейностите по проекта, което и направихме.

**ПАРТНЬОРИ**: През годината работихме усърдно с наши утвърдени партньори: ОБЩОБЪЛГАРСКИ КОМИТЕТ „Васил Левски” и г-н Казаков; Информационен център „Европа директно” – Шумен и г-жа Росица Василева; Къща-музей „Панайот Волов“ и д-р Милена Георгиева; информационния канал: Шуменонлайн и Хрисимира Милкова.

**ДАРИТЕЛИТЕЛИ не са много, но знаем, че това, което направиха е от сърце:** Маргарита Жечева, Иван Гранитски и Издателство „Захарий Стоянов“, Веселина Дечева, Галя Христова, Гица Владимирова, Елена Стоянова, Книжарница “Пегас”, Петър Евтимов.

**ИЗВОДИ:**Независимо от многото и големи трудности, свързани с липсата на субсидирани работни бройки и съответно подобаващо финансиране, така, както е в останалите градски читалища, ние намерихме начин и продължаваме да постигаме високи резултати. **ЗАЩОТО, НАЙ-**същественият проблем за читалището **Е** липсата на достатъчен човешки ресурс. Ние сме градско читалище с 1,75 субсидирана численост с най-малко 150 членове на Общото събрание, /останалище градски започват от 5 бр. и стигат до 24 бр./ ►Независимо от трудностите, ние, екипът на НЧ „Пробуда – 1958” и читалищното настоятелство сме доволни от постигнатите резултати, защото всички планирани за 2023 г. дейности в Културния калундар на НЧ „Пробуда-1958”, гр. Шумен са реализирани, включително и такива, които са били предложени от партньори без да са били предвидени.

И резултатът е оценка 8 от министерството на Асен Василев при максимална оценка при атестацията 9. Има само още едно читалище от обл. Шумен с оценка 8. Това, което не ни достига е това, че нямаме оркестър, но това е една изключително скъпа дейност.

От всичко казано по-горе, читалищното настоятелство изказва искрената си благодарност към: Мая Господинова – читалищен секретар, Русанка Андонова –вокален педагог, Веселина Дечева – хореограф, Цанко Цанев – ръководител на Литературен клуб „СловоТО”, Марин Казаков – Патриотичен клуб „Род и родина”, че в трудни времена намериха вдъхновение и продължиха напред, жънейки успехи. Благодарностите ни са и за всички наши симпатизанти, съмишленици и приятели, които пожелаха да останат анонимни.

Благодари и на всички самодейци, малки и големи, родители, без вас не бихме постигнали резултатите по-горе!

**ОРГАНИ НА УПРАВЛЕНИЕ:**

**Членове на читалищното настоятелство:**

Златинка Асенова Петрова – Председател на ЧН

Марин Стефанов Казаков – Член на ЧН

Росица Николова Василева – член на ЧН

Цанко Иванов Цанев – член на ЧН

Янко Цветанов Страхилов

**Членове на проверителната комисия:**

Стела Йорданова Лалова

Мирка Костова Йовчева

Кремена Дончева Стоянова

**Читалищен секретар:**

Мая Георгиева Господинова

 Председател: …………………

 /Златинка Петрова/